নবীগঞ্জ প্রতিনিধি ॥ নবীগঞ্জ উপজেলা বিভিন্ন হাট বাজারকে ফরমালিনমুক্ত করার লক্ষ্যে গতকাল শনিবার বিকালে নবীগঞ্জ উপজেলা নির্বাহী কর্মকর্তা মোহাম্মদ লূৎফুর রহমানের নেতৃত্বে এক সাড়াশি অভিযান পরিচালনা করা হয়। নবীগঞ্জ উপজেলার কাজীর বাজার, ইনাতগঞ্জ বাজারে এ অভিযান পরিচালনাকালে ইনাতগঞ্জ বাজারের স্বাদ কনফেকশনারীতে পঁচা-বাসী খাবার পরিবেশনের অভিযোগে প্রতিষ্টানের মালিক আব্দুস সহীদ মিয়াকে ১ হাজার টাকা জরিমানা প্রদান করা হয়। এছাড়া একই বাজারের বেঙ্গল ফুড কনফেকশনারীকে স্যানেটারী ইন্সপেক্টরের সনদপত্র না নিয়ে ব্যবসা পরিচালনা করায় সতর্ক করে দেওয়া হয় এবং আগামী ১৫ দিনের মধ্যে সনদপত্র সংগ্রহের জন্য নির্দেশ দেওয়া হয়। অভিযানকালে অন্যান্যের মধ্যে উপস্থিত ছিলেন উপজেলা সিনিয়র মৎস্য কর্মকর্তা মোঃ আমিনুল হক, নবীগঞ্জ প্রেসক্লাবের সাধারন সম্পাদক প্রভাষক উত্তম কুমার পাল হিমেল, যুগ্ম সাধারন সম্পাদক ...